**ROMANIA Anexa la Hotarirea Consiliului local**

**JUDETULBIHOR nr.11 din 28.01.2020**

**COMUNA BRATCA**

**CONSILIUL LOCAL**

**REGULAMENT**

privind stabilirea domeniilor serviciilor publice și locurilor pentru prestarea activităţii/muncii neremunerate în folosul comunităţii, stabilită de către instanța de judecată.

**Capitolul I. Dispoziţii generale**

Art.1. Dispoziţiile prezentului Regulament se aplică tuturor persoanelor fizice, necondiţionat, pentru care instanţa de judecată a dispus prestarea unei activităţi / muncă neremunerată în folosul comunităţii, ţinând seama de aptitudinile fizice şi psihice, precum şi de nivelul pregătirii profesionale, de la caz la caz.

Art.2. La stabilirea conţinutului activităţii în folosul comunităţii aplicate de către instanţa de judecată, care urmează a fi prestată, se va avea în vedere pregătirea profesională şi starea de sănătate a acestuia, fiind exceptată prestarea activităţii în locuri cu un grad ridicat de risc în efectuarea activităţii sau care, prin natura lor, pot pricinui suferinţe fizice sau pot produce daune sănătăţii persoanei.

**Capitolul II. Domeniile în care se poate presta activităţi / muncă neremunerată în folosul comunităţii.**

Art.3. Activitatea/munca neremunerată în folosul comunităţii se va presta în comuna Bratca în următoarele domenii:

a. Activităţi de curăţenie şi întreţinere spaţii verzi în şcoli, grădiniţa, primărie şi în jurul acestora;

b. Lucrări de întreţinere şi curăţenie parcuri, rondourilor, plivit, maturat alei, varuit pomi, varuit poduri, vopsit banci, vopsit garduri si cosuri de gunoi

c;. Curăţarea şanţurilor de scurgere a apei rezultate din ploi şi zăpezi, îndepărtarea resturilor vegetale, a mărăcinişurilor, a gunoaielor, rigolelor şi canalelor de preluare a apelor pluviale de pe raza administrativ-teritorială a comunei Bratca

 d. Curatirea iazurilor comunale de musiroaie, pietris, lastaris, arbusti, maracinis si alte plante daunatoare

e. Lucrări de întreţinere a acostamentului pe lungimea drumurilor comunale şi judeţene, de pe raza administrativ-teritorială a comunei Bratca; cât si lucrari de intretinere si curatire a cimitirelor de pe raza comunei Bratca

f. Despicarea lemnelor și stocarea lor la școală și primărie;

g. Toaletarea de arbori și arbușiti, de pe raza administrativ-teritorială a comunei Bratca;

h. Curățirea albiei râurilor: captarilor de apa: Adapatorilor de animale, de pe raza administrativ-teritorială a comunei Bratca;

i; Colectarea selectivă a gunoaielor de pe vai, acostament drumuri, parcuri si alte spatii din domeniul public al Comunei Bratca.

j. Participarea la activitati de dezapezire si imprastiere material antiderapant pe raza UAT Bratca

k: Participarea la lucrari de petruire, balastrare si intretinerea drumurilor pe raza UAT Bratca

 l: Alte activități de interes și utilitate publică.

**Capitolul III. Executarea sancţiunii contravenţionale a prestării unei activităţi în folosul comunităţii. Drepturi şi obligaţii.**

Art.4 Sancţiunea contravenţională a prestării unei activităţi în folosul comunităţii poate fi aplicată numai de către instanţa de judecată conform Ordonanţei nr. 55 din 16 august 2002 privind regimul juridic al sancţiunilor prestării unei activităţi în folosul comunităţii.

Art.5 Prestarea unei activități în folosul comunității se dispune de către Primar în executarea mandatului emis și comunicat de catre instanța de judecată împreuna cu dispozitivul hotărârii.

Art.6 Contravenienții obligați la presarea unei activități în folosul comunității prin mandatele de executare vor fi invitați la sediul Primariei comunei Bratca, cu sprijinul politiei, în vederea executării mandatului.

Art.7 (1) În executarea mandatului, viceprimarul comunei Bratca și persoana împuternicită de primar, stabilește de îndată, conținutul activității ce urmează să fie prestată de către contravenient, condițiile în care acesta execută sancțiunea, precum și pregramul de lucru.

(2) Identificarea locațiilor de desfășurare a activităților precum și evaluarea calitativă a lucrărilor efectuate se vor efectua de catre viceprimarul comunei Bratca.

(3) Contravenientul va semna un angajament prin care va lua la cunoștință despre conținutul mandatului precum și de pregramul de lucru în vederea executarii numărului de ore de muncă în folosul comunității stabilit de către instanța de judecată.

Art.8 (1) Viceprimarul comunei Bratca va efectua instructajul individual privind securitatea și sănătatea în muncă și PSI și va ține evidența orelor de muncă prestate.

(2) Logistica necesară (unelte și echipamente de protecție) în vederea desfășurării activităților, va fi asigurată de Primaria comunei Bratca.

Art.9 (1) Sancțiunea prestării unei activități în folosul comunității se execută după programul de muncă a contravenientului pe o durată cuprinsă între 50 ore și 300 ore, de maximum 3 ore/zi, iar în zilele nelucrătoare 6-8 ore/zi, în condițiile în care este posibilă supravegherea activității contravenientului.

(2) În condițiile în care contravenientul are posibilitatea să execute sancțiunea în fiecare zi în cursul saptamanii, cu asigurarea supravegherii activității acestuia, durata maxima de lucru nu poate depașii 8 ore/zi.

Art.10 Supravegherea executatii sancțiunii prestarii unei activități în folosul comunității se asigura de catre viceprimarul comunei Bratca, prin persoane împuternicite în acest sens, cu sprijinul politiei.

Art.11 Personalul din cadrul Biroului financiar contabilși administrativ (taxe si impozite) din aparatul de specialitate al Primarului comunei Bratca are obligația să comunice instanței procesul verbal prin care s-a consemnat data începerii executarii sancțiunii prestarii unei activități în folosul comunității, întreruperea executării și/sau refuzul de a executa mandatul, iar la expirarea duratei sancțiunii va elibera contravenientului o adeverință de executare și va înștiința instanta precum și organul local al poliției de executarea mandatului.

Art.12 (1) În cazul neprezentării de trei ori succesiv, nemotivat a persoanei obligate a executa sancțiunea prestarii unei activități în folosul comunității se consideră intreruptă executarea sancțiunii și se va comunica în scris judecatoriei.

(2) Se consideră absență motivată, aceea întemeiată pe considerente medicale și justificată cu acte doveditoare.

Art.13 Evidența mandatelor executate, a celor aflate în executare precum a celor neexecutate se va păstra de către inspectorul din cadrul compartimentului finanțe-contabilitate al aparatului de specialitate al Primarului comunei Bratca.

**Capitolul IV. Executarea sanctiunii contaraventionale a presarii unei activitati in folosul comunitatii in cazul minorului**

Art.14 Prestarea unei activități în folosul comunității poate fi executată și de către minori cu vârsta cuprinsă între 16 si 18 ani.

Art.15 (1) Minorul nu poate fi obligat la presarea unei activitati care comportă riscuri sau este susceptibilă să îi afecteze educația ori să îi dauneze sănătății sau dezvoltării sale fizice, mentale, spirituale, morale sau sociale.

(2) Dispozitiile art.7 și 8 se aplica in mod corespunzator.

Art.16 (1) Sancțiunea prestării unei activități în folosul comunității se execută după programul școlar al contravenientului, maxim 3 ore/zi, iar în zilele nelucratoare 6 ore/zi, în conditiile in care este posibila supravegherea activitatii contravenientului.

(2) În condițiile în care contravenientul minor are posibilitatea să execute sancțiunea în fiecare zi în cursul săptămânii, cu asigurarea supravegherii activității acestuia, durata maximă de lucru nu poate depasi 6 ore/zi.

**Capitolul V. Sanctiuni**

Art.17 Primarul comunei Bratca prin intermediul funcționarilor din cadrul Biroului financiar contabil și administrativ (taxe si impozite) al aparatului de specialitate al Primarului comunei Bratca poate cere instanței de judecată înlocuirea sancțiunii cu aceea a amenzii, în cazul în care contravenientul cu rea voință nu se prezintă în vederea executării sancțiunii, în conditiile art.21 din Ordonanța de Guvern nr.55/2002, actualizată.

**Capitolul VI. Dispoziţii finale**

Art.18. Prestarea activităţii în folosul comunităţii se va desfăşura cu respectarea legislaţiei muncii, a legislaţiei privind protecţia muncii şi P.S.I., contravenienţilor li se asigură, după caz echipamente de protecţie.

Art.19. Dacă până la punerea în executare a mandatului de executare a sancţiunii prestării unei activităţi în folosul comunităţii sau dacă în timpul executării sancţiunii prestării unei activităţi în folosul comunităţii intervine o hotărâre definitivă de condamnare la o pedeapsă privativă de libertate, cu executare, sancţiunea contravenţională sau executarea muncii neremunerate în folosul comunităţii nu se mai execută.

Art.20. Prezentul Regulament se completează cu prevederile Ordonanţei nr. 55 din 16 august 2002, dispoziţiile organelor şi instituţiilor competente şi alte acte normative incidente în vigoare.

Prevederile Legii nr. 286/2009 – Lege privind Codul Penal, referitoare la regimul juridic al obligaţiei de a presta muncă neremunerată în folosul comunităţii de către persoanele care au săvârşit infracţiuni şi au fost sancţionate într-una dintre următoarele modalităţi neprivative de libertate : Înlocuirea pedepsei amenzii neexecutate cu muncă în folosul comunităţii (art. 64), Amânarea aplicării pedepsei [art. 85 alin. (2) lit.b)] şi Suspendarea sub supraveghere a executării pedepsei [art. 93 alin. (3)]

Modalitatea de executare a muncii neremunerate în folosul comunităţii de către persoanele care au săvârşit infracţiuni se raportează la prevederile Codului penal aprobat prin Legea nr. 286/2009, ale Codului de procedură penală aprobat prin legea nr. 135/2010, ale Legii de executare a pedepselor şi măsurilor neprivative de libertate nr. 253/2013, ale Legii de organizare şi funcţionare a serviciilor de probaţiune nr. 252/2013 şi la Hotărârea de Guvern nr. 1079/2013 de aprobare a Regulamentului de aplicare a Legii nr. 252/2013.

Art. 318 c) să presteze o muncă neremunerată în folosul comunităţii, pe o perioadă cuprinsă între 30 şi 60 de zile, în afară de cazul în care, din cauza stării de sănătate, persoana nu poate presta această muncă;

404 (2) Când instanţa dispune condamnarea, în dispozitiv se menţionează pedeapsa principală aplicată. În cazul în care dispune suspendarea executării acesteia, în dispozitiv se menţionează şi măsurile de supraveghere şi obligaţiile, prevăzute la art. 93 alin. (1)-(3) din Codul penal, pe care trebuie să le respecte condamnatul, se pun în vedere acestuia consecinţele nerespectării lor şi ale săvârşirii de noi infracţiuni şi se indică două entităţi din comunitate unde urmează a se executa obligaţia de a presta o muncă neremunerată în folosul comunităţii, prevăzută la art. 93 alin. (3) din Codul penal, după consultarea listei privind posibilităţile concrete de executare existente la nivelul fiecărui serviciu de probaţiune. Consilierul de probaţiune, pe baza evaluării iniţiale, va decide în care din cele două instituţii din comunitate menţionate în hotărârea judecătorească urmează a se executa obligaţia şi tipul de activitate. Când instanţa dispune măsura educativă a supravegherii, în dispozitiv se menţionează persoana care realizează supravegherea şi îndrumarea minorului.

Art.560 Înlocuirea pedepsei amenzii cu prestarea unei munci neremunerate în folosul comunităţii

 (1) Instanţa competentă să dispună înlocuirea obligaţiei de plată a amenzii neexecutate cu obligaţia de a presta o muncă neremunerată în folosul comunităţii, potrivit art. 64 alin. (1) din Codul penal, este instanţa de executare.

 (2) Sesizarea instanţei se face din oficiu sau de către organul care, potrivit legii, execută amenda ori de către persoana condamnată. Când dispune înlocuirea pedepsei amenzii cu prestarea unei munci neremunerate în folosul comunităţii, instanţa va menţiona în dispozitiv două entităţi din comunitate unde urmează a se executa munca neremunerată în folosul comunităţii. Consilierul de probaţiune, pe baza evaluării iniţiale, va decide în care din cele două instituţii din comunitate menţionate în hotărârea judecătorească urmează a se executa obligaţia şi tipul de activitate.

 (3) Obligaţia de a presta o muncă neremunerată în folosul comunităţii se pune în executare prin trimiterea unei copii de pe hotărâre serviciului de probaţiune.

 **APROBAT**

 **IN ȘEDINȚA ORDINARĂ A CONSILIULUI LOCAL AL COMUNEI BRATCA**

 **DIN DATA DE 28.01.2020**

 **PREȘEDINTE DE SEDINȚĂ SECRETAR GENERAL,**

 **LIVIU GHEORGHE GROZA IONUȚ STURZ**